Magnatul Warren Buffett a demisionat de la Fundația Bill și Melinda Gates.
Warren Buffett a anunțat miercuri că își dă demisia din funcția de administrator al Fundației Bill și Melinda Gates. Fundația privată, Bill and Melinda Gates Foundation, dispune de aproape 50 de miliarde de dolari.
Magnatul financiar Warren Buffett a anunțat miercuri că își dă demisia din funcția de administrator al Fundației Bill și Melinda Gates, transmite Reuters."Timp de ani de zile am fost un administrator – chiar dacă unul inactiv – al unui singur beneficiar al fondurilor mele, Fundația Bill și Melinda Gates. Demisionez acum din această poziție, la fel cum am făcut-o în cazul tuturor celorlalte consilii de administrație, cu excepția celui al Berkshire Hathaway", a anunțat miliardarul american.Fundația privată a celor doi, deschisă în 2000, Bill and Melinda Gates Foundation, dispune de aproape 50 de miliarde de dolari și este cea mai mare fundație filantropică din lume. Peste 35 de miliarde din bugetul fundației au fost donație de la cuplul Gates.Fondurile fundației Gates, în jur de 5 miliarde de dolari în fiecare an, se duc către îmbunătățirea sistemelor sanitare la nivel global și reducerea sărăciei.